Golden gate 26-29 sept
Francois SEL No: 082491 5900Epos:die4x4ou@mweb.co.za
Tel: 011-9025066 / 011-8655509
GOLDEN GATE: 26STE – 29STE SEPTEMBER 2019
Die Qwa-Qwa park is nou by Golden Gate ingelyf. Die roete is ‘n baie dowwe spoor deur die ongerepte deel van die park wat net deur die bewaarders en jagters gebruik word, met baie diere soos Swart Wildebeeste, Springbokke, Hartebeeste, Blesbokke en baie voels en die mooiste natuurskoon. Op party plekke is die roete steil op en af met mooi uitkykpunte en die mooiste sandsteen formasies. Alhoewel dit nie baie moeilik is nie, sal jy wel laestrek nodig kry om stadig genoeg deur die sandsteenformasies te kan ry en daar is genoeg lekker 4x4 dele.
Ek het toe besluit om ‘n lekker naweek daarvan te maak. Vir die tweede dag het ons ook ‘n baie mooi roete gekry, wat andersinds ook taboe is. Oom Kwe-kwe Naude het ‘n plaas “GODS AKKER’’ net buite Clarens, sowat 25km van die Park af gehad. Daar is die heel mooiste 4x4 roete oor die lang kalksteen rante en berge wat op party plekke lekker styl is, maar die wiele trap so lekker vas op die sandsteen, dat dit ‘n wonderlike ervaring is. Daar is amper ‘n Kaapse tipe plantegroei met Proteas en Fynbos soos in die Boland se berge. Daar is Hangkranse waar die Boere-oorlog se tannies weggekruip het. Op die einde van die roete is daar een so ‘n krans wat nou as bokkraal dien, maar jy kan jou nog voorstel hoe dit daar in daardie tyd gelyk het. Ons sal daar tot naby kan ry en net sowat 100 meter hoef te loop, wat die moeite werd is. Die roete hou ons heeldag besig.
Ons komDonderdagaand die 26ste SEPTEMBERby dieGOLDEN GATE HOTELbymekaar net betyds vir registrasie half sewe en dan aandete half agt.
Ry nadie Golden Gate Hotel & Chalets. Kry julle sleutels daar vir die chalets, hulle sal die gastelys hê.
Hierdie gaan‘n luukse naweek gekombineer met lekker 4x4 wees waar Ma dan ook ‘n slag bederf sal word!!
Dan gaan ons dieVrydagdeur die park op die spesiale roete en dieSaterdagop die sandsteenroete op “Gods akker’’
Kontak asb die kantoor vir die toer prys. Dit sluit die roetes se koste, gidse, alle etes, luukse blyplekke, padkos en die park se permitte in. Dis van Donderdag middag tot Sondag oggend. Fooitjies is nie ingesluit by die prys nie. Ons het net blyplek vir 50 mense, so eerste bespreek kry plek.
As jy dan Sondag lus het, stel ek voor dat jy deur die Golden Gate Park ry, tot by Harrismith en daarvandaan huis toe. Of Party mense kuier laaaaank by Clarens of gaan eet middagete by die Fouriesburg Hotel, tel 058 223 0207.
Maak seker jy pak die volgende in: Sonbrandgoed, hoed, kamera, genoeg drinkgoed vir die pad—dit word soms warm daar. Wielepomp en drukmeter, sleeptou as jy een het, maar ons het alles net vir ingeval.
As julle ‘n kontant-oorbetaling doen, reken ‘n5% KONTANT-DEPOSITO FOOIby julle oorbetaling.
My noodnommer is: 082 491 5900